ფედერაციის კოშკი
ფედერაციის კოშკი (რუს. Башня Федерация) — ევროპის უმაღლესი ცათამბჯენი, რომელიც მდებარეობს რუსეთის დედაქალაქ მოსკოვში საერთაშორისო სავაჭრო ცენტრის მე-13 ნაკვეთზე. არქიტექტურული პროექტი შემუშავებულია სერგეი ჩობანისა და პეტერ შვეგერის მიერ. კომპლექსი 2 კოშკითაა წარმოდგენილი, რომელიც ერთ ბაზისზეა აღმართული: აღმოსავლეთი კოშკი (რუს. Башня Восток) 95-სართულიანი კონსტრუქციაა, ხოლო დასავლეთი კოშკი (რუს. Башня Запад) 63-სართულიანი. ფედერაციის საერთო ფართობია 442 915,2 კვ.მ; მიწის მონაკვეთის საერთო ფართია 10 730 კვ.მ. კომპლექსში განთავსებულია ოფისები და აპარტამენტები. ბაზისი — 6-სართულიანი ატრიუმი — დაკავებულია ოფისებითა და სავაჭრო გალერეებით.